कंप्यूटर बाबा ने संभाली नदी न्यास अध्यक्ष पद की कुर्सी,  नर्मदा परिक्रमा के लिए की हेलीकॉप्टर की मांग  
कंप्यूटर बाबा ने संभाली नदी न्यास अध्यक्ष पद की कुर्सी
नर्मदा परिक्रमा के लिए की हेलीकॉप्टर की मांग 
इस दौरान दिग्विजय सिंह भी थे मौजूद
पहले कुर्सी, अब कंप्यूटर बाबा को चाहिये हेलिकॉप्टर ताकी साफ रहे नर्मदा! @INCMP@INCIndia@BJP4India@BJP4MP@shailendranrb@ajaiksaran@PrasadVKathe@sunilcredible@ndtvindia#computerbaba#Modi#kamalnath#Congresspic.twitter.com/9jlWoX04os

बाबा ने यह भी बताया कि ट्रस्ट नर्मदा नदी के संरक्षण के साथ-साथ मंदाकिनी और क्षिप्रा नदियों के लिए काम करेगा, नदी को संरक्षित करने के लिए नदी किनारे के गांवों के युवा स्वयंसेवकों की नर्मदा युवा सेना का निर्माण करेगा और साथ ही आम लोगों को सक्षम बनाने के लिए एक टोल मां नर्मदा हेल्पलाइन शुरू करेगा, जहां नदी में खनन या किसी अन्य अवैध गतिविधि के बारे में शिकायत की जा सके.आपको बता दें कि कंप्यूटर बाबा उन पांच धर्म गुरूओं में शामिल थे, जिन्हें नर्मदा नदी संरक्षण के लिए काम करने सहित विभिन्न धार्मिक और पर्यावरणीय कारणों से शिवराज सिंह चौहान सरकार द्वारा राज्य मंत्री (MoS) रैंक दी गई थी.

हालांकि, ठीक पांच महीने बाद, सितंबर 2018 में, कंप्यूटर बाबा ने सीएम शिवराज सिंह चौहान पर आरोप लगाया कि उन्होंने नर्मदा के साथ विश्वासघात किया है. तब से स्वयंभू धर्मगुरु ने 2018 के विधानसभा चुनाव और 2019 के लोकसभा चुनावों में कांग्रेस का समर्थन और प्रचार किया. उन्होंने भोपाल लोकसभा सीट से कांग्रेस प्रत्याशी दिग्विजय सिंह के लिए भी ज़ोर शोर से प्रचार किया, हठ योग किया, रोड शो निकाला ... ये और बात है कि बाबा के योग के बावजूद दिग्विजय बीजेपी उम्मीदवार प्रज्ञा सिंह ठाकुर से 3.64 लाख से अधिक मतों से हार गए.